Almagro (Ciudad Real)

Almagro je grad od 8,896 stanovnika u Španjolskoj provinciji Ciudad Real. Geografija Almagro se nalazi između Madrida i Córdobe, udaljen 25 km jugoistočno od Ciudad Reala. Historija Pretpostavlja se da je Almagro nikao još za brončanog doba, ali još nisu pronađeni nikakvi materijalni dokazi, kao ni iz rimskih i vizigotskih vremena. U 13. vijeku viteški red Calatrava odabrao je Almagro, za svoju rezidenciju. Almagro je u 14. vijeku opasan bedemima, podignuta je parohijska crkva sv Bartolomeja, gradska vijećnica i zatvor. Kastilijanski kralj Enrique II dodjelio je Almagru 1374. pravo na održavanje dva sajma. Franjevci su 1493. osnovali svoj samostan. Tokom 15 i 17. vijeka Almagro se proširio izvan bedema, podignuta su predgrađa; San Pedro, Santiago, San Ildefonso, San Juan, San Sebastián i San Lázaro. Osnovana su tri samostana (jedan sa koledžom), podignuta bolnica, dograđena parohijska crkva i gradska vijećnica. Zlatni period grada bio je 18. vijek, jer je između 1750. - 1761. čak bio i administrativni centar, sa konjaničkom kasarnom. Taj položaj je brzo izgubio ali je zato dobio status grada. Željeznica je došla do grada 1860., - 1886. srušeni su bedemi i gradska vrata, a 1897. grad je dobio električnu rasvjetu 1897. Almagro je 1972. proglašen lokalitetom od kulturno - historijske važnosti, i postao je poznat po svom teatarskom festivalu. Pobratimski gradovi Trujillo, Španjolska Guérande, Francuska Poznati sugrađani Diego de Almagro, konkvistador Izvori Vanjske veze Almagro (Concejalía de Turismo (es) Ayuntamiento de Almagro (službene stranice (es)